ജാര്ഖണ്ഡില് കമ്മ്യൂണിസ്റ്റ് ഭീകരരുടെ അട്ടിമറി ശ്രമം 50 ബോംബുകള് കണ്ടെടുത്ത് സുരക്ഷാ സേന ജാര്ഖണ്്ഡ്: കമ്മ്യൂണിസ്റ്റ് ഭീകരരുടെ സ്വാധീന മേഖലയിയില് നിന്ന് വന് സ്ഫോടക വസ്തുക്കള് പിടിച്ചെടുത്തു. ഭൂമിയില് കുഴിച്ചിട്ടിരുന്ന ബോംബുകളാണ് ഖര്സവ സെരായ്കേല പാതയിലെ നിംദി, കിനിദ്ര എന്നീ ഗ്രാമങ്ങളില് നടത്തിയ പരിശോധനയില് കണ്ടെടുത്തത്. പ്രദേശത്ത് പട്രോളിംഗ് നടത്തുന്ന സുരക്ഷാ സൈനികരെ കൂട്ടക്കൊല ചെയ്യാനായിരുന്നു ഭീകരരുടെ പദ്ധതി. കഴിഞ്ഞയാഴ്ച പിടിയിലായ കമ്മ്യൂണിസ്റ്റ് ഭീകര നേതാവ് പഥിറാം മാജിയെ ചോദ്യം ചെയ്തതില് നിന്ന് ലഭിച്ച വിവരത്തിന്റെ അടിസ്ഥാനത്തിലാണ് ഇവിടെ പരിശോധന നടത്തിയത്. പഥിറാം മാജിയും സുഹൃത്തായ എകെഎ അനല് ഡായുമാണ് സ്ഫോടനം ആസൂത്രണം ചെയ്തതെന്ന് പോലീസ് പറഞ്ഞു. രണ്ട് പ്രദേശങ്ങളില് നിന്നായി 50 ബോംബുകള് കണ്ടെടുത്ത് നിര്വ്യീര്യമാക്കി. അതിനിടെ കമ്മ്യൂണിസ്റ്റ് ഭീകരരുടെ മറ്റൊരു അട്ടിമറി ശ്രമവും പരാജയപ്പെടുത്തിയതായി സേറായികേല ജില്ലാ പോലിസ് സൂപ്രണ്ട് ആനന്ദ് പ്രകാശ് പറഞ്ഞു. സ്ഫോടനം നടത്തുന്നതിനായി സ്ഥാപിച്ചിരുന്ന 50 ഐഇഡികള് കണ്ടെടുത്തു. സിആര്പിഎഫും ജാര്ഖണ്ഡ് പോലീസും സംയുക്തമായി നടത്തിയ പരിശോധനയിലാണ് ഇവ കണ്ടെടുത്തത്. ഓരോന്നിനും അഞ്ച് കിലോ തൂക്കം വരും. കഴിഞ്ഞ ആഴ്ചയും സമാനരീതിയിലുള്ള 35 ഐഇഡികള് കുഛൈ മേഖലയിലില് നിന്ന് കണ്ടെത്തിയിരുന്നു. കൂടുതല് പ്രദേശങ്ങളില് പരിശോധന തുടരുമെന്ന് പോലീസ് പറഞ്ഞു.